Boye Schlytter

Boye Hamilton Schlytter (født 22. oktober 1891, død 9. desember 1977) var en norsk fjellklatrer, kjent fra flere førstebestigninger her til lands. Han ledet også Norsk Tindeklub 1928 til 1948.  I denne perioden ble han landskjent da han og Henning Tønsberg i 1936 brakte de tre siste omkomne ned fra Havørn-ulykken, landets første flyulykke, hvilket ga dem begge Medaljen for edel dåd. Han var æresmedlem i Christiania Roklub.  

Han var også forretningsmann. Etter handelsgymnas 1912 jobbet han for La compania de Maderas i Spania frem til 1916, i Fredrikstad hos Capjon & Co. som kontorsjef, før han 1918-23 var kontorsjef hos Rudtyn & Co.  I 1924 startet han eget firma, og ble etterhvert disponent for Iversen & Schlytter på Karl Johans gate.  
 Førstebestigninger 
 Skeii, sørvestryggen med Fredrik V. Lorentzen, Ola H. Furuseth, Rolv Ødegaard og Gunnar N. Sabro
 Store Skagastølstind, første vinterbestigning (via Andrews renne) med Fredrik V. Lorentzen  (29. mars 1923)
 Store Skagastølstind, sørveggen med Ola H. Furuseth og Asbjørn Gunneng (1927)

 Referanser 

Kategori:Personer fra Oslo
Kategori:Norske forretningsfolk
Kategori:Norske fjellklatrere
Kategori:Medaljen for edel dåd